SV Estrellas

SV Estrellas òf Estrellas (ofisialmente Sport Vereniging Estrellas) ta un klup di futbòl di e bario di Nort di Saliña na Kralendijk, Boneiru. E ta un di e klupnan mas eksitoso di Boneiru, titulando kampeon di Boneiru na diesun okashon.

 Historia 
Fo'i 1961 Estrellas ta partisipa den kompetensianan di FFB; su fundashon ofisial a tuma lugá dia 10 di febrüari 1968. Entre aña 1961 i aña 2019 el a sali ganadó diesun bes i finalista diesdos bes den Liga Boneiru. Basá riba e prestashon aki e ta wòrdu konsiderá un di e mihó klupnan di futbòl di Boneiru. Komo kampeon nashonal el a partisipa ripitidamente den Kopa antiano, pero nunka no a gana e torneo.  

 Lista di Honor 
Liga Boneiru: 11
 kampeon na 1961/62, 1962/63, 1963/64, 1965/66, 1974/75, 1978, 1988, 1998/99, 1999/00, 2001, 2002
 supkampeon na 1967/68, 1969/70, 1971/72, 1983, 1987, 1989, 1997, 2003/04, 2004/05, 2012, 2014, 2018/19

Category:Futbòl na Boneiru